ທ.ນ. Giffords ຂໍຮ້ອງ ໃຫ້ສະພາສູງ ຮັບຜ່ານ ກົດໝາຍ ຄວບຄຸມປືນ (ວີດີໂອ)
ທ່ານນາງ Giffords ໄດ້ເວົ້າຢ່າງຊ້າໆ ແລະລະອຽດຮອບຄອບ ຢູ່ໃນສະພາສູງວ່າ ມີເດັກນ້ອຍຫລາຍຄົນເກີນໄປ ທີ່ເສຍຊີວິດ ແລະຈະຕ້ອງມີດຳເນີນການ ອັນໃດອັນນຶ່ງ.
ອະດີດສະມາຊິກສະພາຕໍ່າສະຫະລັດ ທ່ານນາງ Gabrielle Giffords, ທີ່ຖືກຍິງຢູ່ສະໝອງໃນປີ 2011 ໃນການໂຈມຕີ ດ້ວຍປືນນັ້ນ ໄດ້ຂໍຮ້ອງໃນວັນພຸດວານນີ້ ໃຫ້ສະພາສູງ ມີ ຄວາມອົງອາດກ້າຫານ ແລະຮັບຜ່ານກົດໝາຍຄວບຄຸມປືນ ທີ່ເຄັ່ງຄັດຂຶ້ນກວ່າເກົ່ານັ້ນ ທ່ານນາງ Giffords ໄດ້ເວົ້າຢ່າງຊ້າໆແລະລະອຽດຮອບຄອບ ທ່ານນາງຍັງ ຢູ່ໃນຂັ້ນຕອນບໍາບັດການປາກເວົ້າຢູ່ຕາຂອງທ່ານ ນາງບໍ່ເຫັນຮຸ່ງ ແລະກໍເປັນ ອໍາມະພາດເປັນບາງສ່ວນ ຍ້ອນ ຖືກຍິງ ຢູ່ໃນບໍລິເວນບ່ອນຈອດລົດຂອງຮ້ານ ສັບພະສິນຄ້າ ແຫ່ງນຶ່ງ ທີ່ເຮັດໃຫ້ 6 ຄົນເສຍຊີວິດ ທ່ານນາງໄດ້ກ່າວຢູ່ໃນການຮັບຟັງຄໍາໃຫ້ການຂອງຄະນະກໍາມະການດ້ານຕຸລາການຂອງ ສະພາສູງວ່າ ມີເດັກນ້ອຍຫລາຍຄົນຈົນເກີນໄປທີ່ເສຍຊີວິດ ແລະຈະຕ້ອງມີດຳເນີນການ ອັນໃດອັນນຶ່ງ ທ່ານນາງຍັງບອກບັນດາສະມາຊິກສະພາສູງວ່າ ຊາວອາເມຣິກັນ ແມ່ນກໍາ ລັງກາງຕໍ່ອາໄສພວກທ່ານກ່ຽວກັບເລື່ອງນີ້ ການກໍ່ຄວາມຮຸນແຮງດ້ວຍປືນ ໄດ້ກາຍມາເປັນບັນຫາໃຫຍ່ອັນນຶ່ງ ຢູ່ໃນສະຫະລັດ ນັບ ແຕ່ມີການສັງຫານໝູ່ ເດັກນ້ອຍ 20 ຄົນແລະສະມາຊິກຂອງໂຮງຮຽນປະຖົມແຫ່ງນຶ່ງ ໃນ ລັດ Connecticut 6 ຄົນ ໃນເດືອນແລ້ວນີ້ ສະພາສູງສະຫະລັດກໍາລັງພິຈາລະນາຄໍາສະເໜີ ຂອງປະທານາທິບໍດີ ບາຣັກ ໂອບາມາ ເພື່ອໃຫ້ມີການຄວບຄຸມປືນ ລວມທັງການຟື້ນຟູຂໍ້ເກືອດຫ້າມການໃຊ້ປືນປະເພດທີ່ທະ ຫານໃຊ້ ທີ່ມີຄວາມແຮງສູງ ຊຶ່ງໄດ້ໝົດອາຍຸໄປນັ້ນຄືນອີກ ແລະທໍາການກວດກາປະຫວັດ ຂອງພວກຊື້ປືນໃຫ້ລະອຽດກວ່າເກົ່າ